Norsk Sjakkblad

Norsk Sjakkblad er et norsk sjakktidsskrift og medlemsbladet til Norges Sjakkforbund. Norsk Sjakkblad sendes ut til alle medlemmene i forbundet og inneholder blant annet artikler om sjakkhendelser i Norge og ute i verden, intervjuer, terminlister over kommende sjakkturneringer og ratinglister for de aktive spillerne. Fra 1. september 2014 er Leif Erlend Johannessen ansvarlig redaktør for bladet, mens Yonne Tangelder er i redaksjonsteamet og blant annet har ansvar for layout og mer.

Siden 1975 har bladet blitt finansiert av medlemskontingenten til Norges SjakkforbundBrekke, s. 99.

I 1906-1909 utkom bladet med tilsammen 30 nummer, men gikk deretter inn. Etter at Norges Sjakkforbund ble stiftet i 1914, kom det mer regelmessighet i utgivelsene fra 1919-1929, og deretter fra 1932-1939. Etter andre verdenskrig kom bladet i gang igjen i 1950, og ble holdt gående med 2-3 nummer i året fram til 1969. Siden 1975 har Norsk Sjakkblad kommet ut regelmessig. Fra 1975 til 1999 utkom bladet for det meste med 8, fra 2000 til 2011 med 6 utgaver i året. Fra og med 2012-årgangen ble antallet utgaver redusert til 4 og antallet sider per nummer samtidig økt til 68.

 Redaktører 
Norsk Sjakkblad har gjennom tidene hatt mange forskjellige redaktører. Den viktigste bidragsyteren til bladet er Øystein Brekke. Etter seks år uten utgivelser blåste han sammen med Henning Wadd Hermansen liv i bladet i 1975 og redigerte det fram til 1980. I tillegg sto han for en omfattende modernisering av bladet da han igjen var redaktør for 2000-årgangen. Nedenfor følger en oversikt over alle redaktører av bladet siden 1975.

 Redaktør(er) Fra nr. Til nr.Johanns Luangtep Kvisla og Joachim B Nilsen1/2023d.d.Maud Rødsmoen3/20223/2022Joachim B. Nilsen og Maud Rødsmoen3/20212/2022Erik Natlandsmyr (gen. sek. Norges Sjakkforbund)2/20212/2021Kristoffer Gressli (midlertidig)1/20211/2021Arne Danielsen og Jonathan Tisdall1/20193/2020Leif Erlend Johannessen og Yonne Tangelder4/20143/2018Silje Bjerke, Torstein Bae og Torbjørn Ringdal Hansen  1/2009 3/2014Bjarke Sahl  1/2007  5/2008Hans Olav Lahlum  1/2006  6/2006Atle Grønn  1/2004  6/2005Norges Sjakkforbund v/ Bjarke Sahl og Bård Andrew 4/2003  5/2003Victor Hansen  4/2001  3/2003Norges Sjakkforbund v/ Bjarke Sahl 2/2001  3/2001Øystein Brekke 1/2000  1/2001Torgeir Strand 1/1995  7/1999Jonathan Tisdall og Marianne Hagen  1/1991  8/1994Geir Arne Drangeid 1/1988  8/1990Øyvind Ødegaard 1/1987  8/1987Øystein Brekke og Øyvind Ødegaard 7/1986  8/1986Øystein Brekke 1/1986  6/1986Fred Ellingsen, Petter Haugli og Svein Rishovd 1/1984  7/1985Henning Wadd Hermansen og Petter Stigar 1/1983  8/1983Svein Åge Johansen 8/1981  8/1982Petter Stigar 6/1981  7/1981Øystein Brekke 1/1981  5/1981Henning Wadd Hermansen 1/1980  7/1980Øystein Brekke 4/1975  6/1979Øystein Brekke og Henning Wadd Hermansen 1/1975  3/1975

Ungdommens Sjakkforbund utgir et eget medlemsblad, Førsteraden. Dette har ofte skjedd i nært samarbeid med Norsk Sjakkblad.

 Referanser 

 Kilder 
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
 Liste over redaktører for Norsk Sjakkblad (pdf-fil)
 Norsk Sjakkblad

 Eksterne lenker 
 Norges Sjakkforbund

Kategori:Sjakk i Norge
Kategori:Publikasjoner etablert i 1906
Kategori:Norske tidsskrifter
Kategori:1906 i Norge